Държавен вестник, бр. 26, 2012 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  26 
Г л а в а  т р е т а
ХАЗАРТНИ ИГРИ
Раздел I
Общи положения
Видове хазартни игри
Чл. 41. (1) Хазартните игри, разрешени 
по този закон, са: лотарийни игри, игри със 
залагания върху резултати от спортни състе­
зания и надбягвания с коне и кучета, игри 
със залагания върху случайни събития и със 
залагания, свързани с познаване на факти, игри 
с игрални автомати и игри в игрално казино. 
(2) Правилата за организиране на хазарт­
ните игри се утвърждават по реда на чл. 22, 
ал. 1, т. 11. Организаторът на хазартни игри 
отговаря за цялостната организация на дей­
ността и функционирането на счетоводната 
отчетност, която да гарантира точното отчи­
тане на всички операции, свързани с игрите, 
при спазване на действащото законодателство 
и утвърдените му правила по предходното 
изречение.
Игрално оборудване
Чл. 42. (1) Хазартните игри се организират 
с утвърдено от Комисията игрално оборудва­
не, произведено от местно или чуждестранно 
лице – производител, което има издаден ли­
ценз по този закон.
(2) Редът и начинът за включване на ла­
бораториите в списъка по чл. 22, ал. 1, т. 8, 
изискванията за изпитване на игрално обо­
рудване и игрален софтуер, както и редът 
за извършване на проверки се определят с 
наредба на Министерския съвет по предло­
жение на Комисията.
(3) Не се допуска експлоатация в страната 
на игрално оборудване за хазартни игри от 
тип и модификация, които не са утвърдени 
от Комисията.
Общи изисквания
Чл. 43. Игралните зали, игралните казина 
и пунктовете за приемане на залози и из­
плащане на печалби трябва да отговарят на 
изискванията на чл. 9, ал. 1 и на санитарно-
хигиенните изисквания.
Особено изискване
Чл. 44. (1) Игралните зали и игралните 
казина не могат да отстоят на по-малко от 
300 метра от училища по смисъла на глава 
четвърта от Закона за народната просвета, 
както и от домове за деца, лишени от роди­
телски грижи, освен ако се намират в хотели, 
категоризирани с категория четири или пет 
звезди.
(2) Правилата, начините, техническите 
способи и изискванията за измерване на от­
стоянието по ал. 1 се определят с наредба, 
приета от Министерския съвет по предложение 
на министъра на финансите и министъра на 
регионалното развитие и благоустройството.
(3) Отстоянието се измерва от правоспо­
собни лица, които могат да извършват дей­
ности по кадастър, геодезия и картография. 
За извършените измервания правоспособните 
лица издават необходимото удостоверение 
заедно с приложена скица от кадастралната 
карта, върху която са нанесени очертанията. 
Работно време и ограничения за посетители
Чл. 45. (1) Игралните зали, игралните 
казина и пунктовете за приемане на залози 
и изплащане на печалби могат да бъдат от­
ворени денонощно за посетители.
(2) В игралните зали и в игралните казина 
не се допуска присъствието на лица:
1. ненавършили 18-годишна възраст;
2. униформени, с изключение на тези, които 
присъстват по служба;
3. въоръжени, с изключение на тези, ко­
ито присъстват по служба и длъжността им 
го изисква;
4. без документи, удостоверяващи тяхната 
самоличност;
5. нарушили вътрешния ред, включително 
лица в нетрезво състояние или под влияние 
на наркотични или други упойващи вещества;
6. които са създали опасност за реда и са 
смущавали провеждането на игрите и им е 
била наложена забрана от организатора да 
участват в хазартните игри.
(3) В непосредствена близост до входа на 
обектите по ал. 1 на видно място се поставя 
информационно табло, на което са посочени 
забраните по ал. 2, т. 1, 2, 3 и 4. 
Забрана за даване на заеми и кредити
Чл. 46. Забранява се на организатори на 
хазартни игри да влизат в каквито и да било 
взаимоотношения с участници в игрите с цел 
предоставянето под каквато и да е форма на 
заеми или кредити за участие в хазартните 
игри.
Изплащане на печалби
Чл. 47. (1) Организаторът на хазартни 
игри е длъжен в определения срок и по реда, 
вписан в утвърдените му игрални условия 
и правила, да изплати печалбата и/или да 
даде предметната печалба на физическото 
лице, представило му жетони, отрязъци от 
фишове, талони или други удостоверителни 
знаци за потвърждаване на печалбата, които 
те материализират.
(2) Изплащането на всяка печалба в брой 
се разрешава в размер до 5000 лв.
(3) Когато размерът на паричната печалба 
е по-голям от размера по ал. 2, изплащането 
се извършва по банков път.